**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**« » « » 2021 թվականի N ...... -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N 1691-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի պահանջները՝ Հայաստանի Հանրապետության կառավարությունը ***ո ր ո շ ու մ է***.

1. Հայաստանի Հանրապետության կառավարության 2012 թվականի դեկտեմբերի 27-ի «Սոցիալական փաթեթի հատկացման կարգը և փաթեթի մեջ մտնող ծառայությունների բովանդակությունը հաստատելու, Հայաստանի Հանրապետության կառավարության 2011 թվականի դեկտեմբերի 29-ի N 1917-Ն և N 1923-Ն, ինչպես նաև 2012 թվականի ապրիլի 19-ի N 594-Ն որոշումներն ուժը կորցրած ճանաչելու մասին» N 1691-Ն որոշման (այսուհետ՝ Որոշում) 4.8-րդ կետի և Որոշման N 1 հավելվածի 20-րդ կետի 1-ին ենթակետի «2021 թվականի փետրվարի» թիվը և բառերը փոխարինել «2023 թվականի հունիսի» թվով և բառերով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N 1691-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Անհրաժեշտությունը**

«Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» Կառավարության որոշման նախագիծը (այսուհետ՝ Նախագիծ) մշակվել է փախստականի կարգավիճակ ունեցող սոցիալական փաթեթի շահառուների` սոցիալական փաթեթից օգտվելու իրավունքի իրացման շարունակականությունն ապահովելու նպատակով:

1. **Ընթացիկ իրավիճակը և տվյալ բնագավառում իրականացվող քաղաքականությունը, լուծումները**

ՀՀ կառավարության 2012 թվականի դեկտեմբերի 27-ի N 1691-Ն որոշման (այսուհետ` Որոշում) գործող կարգավորումներով, մասնավորապես` Որոշման 4.7-րդ կետով, սոցիալական փաթեթի ծառայություններից (այդ թվում` առողջապահական փաթեթի ծառայությունները) օգտվելու և (կամ) սոցիալական փաթեթի հաշվում առկա դրամական միջոցները կանխիկացնելու համար **պարտադիր նախապայման է հանդիսանում նույնականացման քարտի առկայությունը:**

Նշված նախապայմանից Որոշման 4.8-րդ կետով սահմանված բացառության համաձայն` **փախստականի կարգավիճակ ունեցող սոցիալական փաթեթի շահառուների համար նույնականացման քարտի առկայության պարտադիր նախապայմանը տարածվում է 2021 թվականի փետրվարի 1-ից:**

Սակայն, հաշվի առնելով, որ **փախստականի կարգավիճակ ունեցող անձանց՝** **նույնականացման քարտ տրամադրելու տեխնիկական հնարավորությունները ներկայում բացակայում են,** Նախագծով առաջարկվում է սոցիալական փաթեթի ծառայություններից (այդ թվում` առողջապահական փաթեթի ծառայություններից) օգտվելու և (կամ) սոցիալական փաթեթի հաշվում առկա դրամական միջոցները կանխիկացնելու համար նույնականացման քարտի առկայության պարտադիր նախապայմանը փախստականի կարգավիճակ ունեցող անձանց համար նախատեսել 2023 թվականի հունիսի 1-ից՝ գործող կարգավորումներով սահմանված 2021 թվականի փետրվարի 1-ի փոխարեն:

1. **Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունմամբ` ՀՀ պետական բյուջեից լրացուցիչ միջոցներ չեն պահանջվի:

1. **Նախագծի մշակման գործընթացում ներգրավված ինստիտուտները և անձիք**

Աշխատանքի և սոցիալական հարցերի նախարարություն

**5. Ակնկալվող արդյունքը**

Փախստականի կարգավիճակ ունեցող սոցիալական փաթեթի շահառուների սոցիալական փաթեթից օգտվելու իրավունքի ապահովում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N 1691-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. Ֆինանսների նախարարություն | 19.01.2021 թ. | |
| N 01/8-3/428-2021 | |
| Քննության առնելով Ձեր ս.թ. հունվարի 15-ի N ՄԱ/ԺՍ-1-3/1343-21 գրությամբ ներկայացված «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը` հայտնում ենք, որ վերջինիս վերաբերյալ առարկություններ չունենք: |  |  |
| 2. Առողջապահության նախարարություն | 21.01.2021 թ. | |
| N ԱԱ/ՊԳ.1/826-2021 | |
| Ի պատասխան Ձեր կողմից 2021 թվականի հունվարի 15-ին առողջապահության նախարարություն ներկայացված թիվ ՄԱ/ԺՍ-1-3/1343-2021 գրության հայտնում եմ, որ «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չկան: |  |  |
| 3. Էկոնոմիկայի նախարարություն | 22.01.2021 թ. | |
| N 08/464-2021 | |
| Ի պատասխան Ձեր գրության՝ հայտնում ենք, որ ՀՀ ԷՆ զբոսաշրջության կոմիտեն «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի։ |  |  |
| 4. Պաշտպանության նախարարություն | 21.01.2021 թ. | |
| N ՊՆ/510/242-2021 | |
| 2021 թվականի հունվարի 15-ի Ձեր N ՄԱ/ԺՍ-1-3/1343-21 գրության առնչու-թյամբ հայտնում եմ, որ «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ դիտողություններ և առաջարկություններ չունենք: |  |  |
| 5. Արտաքին գործերի նախարարություն | 21.01.2021 թ. | |
| N 1111/1411-21 | |
| Ի պատասխան 2021 թվականի հունվարի 15-ի թիվ ՄԱ/ԺՍ-1-3/1343-2021 գրության՝ հայտնում ենք, որ գրությամբ ներկայացված «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առարկություննր չկան: |  |  |
| 6. Ոստիկանություն | 22.01.2021 թ. | |
| N 1/21/3092-21 | |
| Ոստիկանությունում ուսումնասիրվել է «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։ |  |  |
| 7. Տարածքային կառավարման և ենթակառուցվածքների նախարարության միգրացիոն ծառայություն | 18.01.2021 թ. | |
| N 01/06/128-2021 | |
| Ի պատասխան Ձեր 2021 թվականի հունվարի 15-ի N ՄԱ/ԺՍ-1-3/1343-2021 գրության հայտնում եմ, որ ՀՀ ՏԿԵՆ միգրացիոն ծառայությունը «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի: |  |  |
| 8. ՀՀ մարդու իրավունքների պաշտպանի աշխատակազմ | 29.01.2021 թ. | |
| N 01/13.3/302-21 | |
| Ի պատասխան Ձեր՝ 2021 թվականի հունվարի 15-ի թիվ 1343-21 գրության՝ կից ուղարկում եմ ՀՀ կառավարության «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» որոշման նախագծի վերաբերյալ նկատառումները: |  |  |
| **ԿԱՐԾԻՔ**  **ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N 1691-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**  ՀՀ կառավարության «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» որոշման նախագծի վերաբերյալ հանգում են հետևյալին.   1. ՀՀ կառավարության «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ կատարելու մասին» որոշման նախագծի[[1]](#footnote-1) 1-ին կետի համաձայն՝ ՀՀ կառավարության 27 դեկտեմբերի 2012 թվականի «Սոցիալական փաթեթի հատկացման կարգը և փաթեթի մեջ մտնող ծառայությունների բովանդակությունը հաստատելու, Հայաստանի Հանրապետության կառավարության 2011 թվականի դեկտեմբերի 29-ի N 1917-ն և N 1923-ն, ինչպես նաև 2012 թվականի ապրիլի 19-ի N 594-ն որոշումներն ուժը կորցրած ճանաչելու մասին» N 1691-Ն որոշման[[2]](#footnote-2) 4.8-րդ կետում և Որոշման Հավելված 1-ի 20-րդ կետի 1-ին ենթակետում «2021» թիվը փոխարինվում է «2022» թվով: Ողջունելով խնդրի լուծմանն ուղղված քայլը՝ սակայն պետք է արձանագրել, որ Նախագծով ժամկետի երկարաձգմամբ փախստականների՝ սոցիալական փաթեթի ծառայություններից օգտվելու խնդրին տրվել է ժամանակավոր լուծում:   Խնդրի առնչությամբ հարկ է ընդգծել, որ դեռևս 2019 թվականին նույնականացման քարտ չունենալու պատճառով փախստականների` սոցիալական փաթեթի ծառայություններից օգտվելու անհնարինության խնդրի առնչությամբ փախստականի կարգավիճակ ունեցող մի խումբ անձինք Մարդու իրավունքների պաշտպանին հասցեագրած բողոքներով բարձրացրել են նույնականացման քարտ ձեռք բերելու հնարավորության բացակայության խնդիրը: Բողոքների համաձայն՝ փախստականի կարգավիճակ ունեցող անձը սոցիալական փաթեթի շահառու է, սակայն չի կարողանում օգտվել սոցիալական փաթեթի ծառայություններից` նույնականացման քարտ չունենալու պատճառով:  Խնդրի առնչությամբ ՀՀ աշխատանքի և սոցիալական հարցերի նախարարությանն ուղղված Պաշտպանի գրությամբ նախարարությունը սոցիալական փաթեթի ծառայություններից օգտվելու մասով խնդրին տվել է դրական, սակայն ժամանակավոր լուծում։ Մասնավորապես, Կառավարության 2019 թվականի սեպտեմբերի 26-ի N 1304-Ն որոշման (ուժի մեջ է մտել 10.10.2019 թվականից) 1-ին կետի 5-րդ ենթակետով փոփոխություն է կատարվել Որոշման 4.8-րդ կետում, որով փախստականի կարգավիճակ ունեցող անձանց՝ սոցիալական փաթեթից օգտվելու համար նույնականացման քարտի առկայության պարտադիր պահանջը 2019 թվականի փետրվարի 1-ի փոխարեն սահմանվել է 2021 թվականի փետրվարի 1-ից:  Ավելին, պետք է ընդգծել, որ նույնականացման քարտի ստացման խոչընդոտ են հանդիսանում ոչ թե նույնականացման քարտ ստացող անձի գործողությունները, այլ օրենսդրական թերի կարգավորումները կամ համապատասխան կարգավորումների բացակայությունը, ինչպես նաև նույնականացման քարտ տրամադրող համապատասխան լիազոր մարմնի տեխնիկական միջոցների և հնարավորությունների բացակայությունը, քանի որ անձը նույնականացման քարտ ստանալու նպատակով դիմել է համապատասխան լիազոր մարմին, սակայն արդյունքի չի հասել:  Փախստականի կարգավիճակ ունեցող սոցիալական փաթեթի շահառուների սոցիալական փաթեթից օգտվելու իրավունքի ապահովման խնդիրը բարձրացվել է նաև ՀՀ մարդու իրավունքների պաշտպանի գործունեության, մարդու իրավունքների և ազատությունների պաշտպանության վիճակի վերաբերյալ 2019 թվականի տարեկան հաղորդմամբ[[3]](#footnote-3):  Նախագծով սահմանված՝ խնդրին տրվող ժամանակավոր այս լուծումներով հարցն ամբողջությամբ չի թիրախավորվում և լուծվում: Կարևորելով Նախագծով՝ խնդրի լուծմանն ուղղված քայլի ձեռնարկումը՝ հարցին, այդուհանդերձ, անհրաժեշտ է տալ համապարփակ մոտեցում և վերջնական դրական լուծում:  Ուստի, անհրաժեշտ է հնարավոր սեղմ ժամկետում կարգավորել փախստականի կարգավիճակ ունեցող անձանց նույնականացման քարտի տրամադրմանը խոչընդոտող տեխնիկական բնույթի խնդիրները:  Վերոգրյալի հաշվառմամբ՝ առաջարկում ենք քննարկել հարցի ոչ միայն ժամանակավոր, այլ Նախագծով ամրագրել փախստականի կարգավիճակ ունեցող սոցիալական փաթեթի շահառուների սոցիալական փաթեթից օգտվելու իրավունքի ապահովման հարցի համալիր լուծում:   1. Նախագծի խնդրո առարկա դրույթների ուսումնասիրությամբ հարկ է անդրադառնալ նաև նույնականացման քարտի առկայությունը պարտադիր նախապայման լինելու հարցին: ՀՀ մարդու իրավունքների պաշտպանին հասցեագրված դիմումով բարձրացվել է Որոշման 4.7-րդ կետով ամրագրված՝ 2018 թվականի սեպտեմբերի 1-ից սկսած սոցիալական փաթեթի ծառայություններից (այդ թվում` առողջապահական փաթեթի ծառայությունները) օգտվելու և (կամ) սոցիալական փաթեթի հաշվում առկա դրամական միջոցները կանխիկացնելու համար նույնականացման քարտի առկայությունը պարտադիր նախապայմանի հարցը   Բարձրացված խնդրի կապակցությամբ գրություն է ուղարկվել ՀՀ աշխատանքի և սոցիալական հարցերի նախարարություն, որին ի պատասխան՝ նախարարությունից տեղեկացրել են, որ նույնականացման քարտի պարտադիր պահանջ ներառելու վերաբերյալ օրենսդրական նախաձեռնությունը եղել է ՀՀ առողջապահության նախարարության կողմից և բխել է սոցփաթեթի շահառուների էլեկտրոնային շտեմարանի վարման միասնական ընթացակարգերից: Այդ նպատակով գրություն է հասցեագրվել նաև ՀՀ առողջապահության նախարարություն, ինչի առնչությամբ նախարարությունից տեղեկացրել են, որ Առողջապահության նախարարությունում քննարկվել են Մարդու իրավունքների պաշտպանի գրությամբ բարձրացված հարցերը, և արդյունքում որոշվել է նախաձեռնել Կառավարության 2012 թվականի դեկտեմբերի 27-ի N 1691-Ն և 2014 թվականի մարտի 27-ի N 375-Ն որոշումներում սահմանված նույնականացման քարտի պարտադիր լինելու պահանջի վերաբերյալ դրույթների փոփոխությունը:  Չնայած գրությամբ արտահայտած դրույթների փոփոխության պատրաստակամությանը՝ այդուհանդերձ Նախագծում չեն ներառվել Որոշման՝ 2018 թվականի սեպտեմբերի 1-ից սոցիալական փաթեթի ծառայություններից օգտվելու և սոցփաթեթի հաշվում առկա դրամական միջոցները կանխիկացնելու համար նույնականացման քարտի առկայությունը պարտադիր նախապայմանի փոփոխության հարցը: Սա հակասում է ՀՀ Սահմանադրության 41-րդ հոդվածով ամրագրված մտքի, խղճի և կրոնի ազատություն երաշխավորված լինելու, ինչպես նաև նույնականացման քարտի ստացման կամավորության սկզբունքին:  Խնդրի առնչությամբ հարկ է ընդգծել, որ անձը նույնականացման քարտ չունենալու պատճառով որպես սոցիալական փաթեթի շահառու՝ զրկվում է սոցիալական փաթեթի ծառայություններից օգտվելու իրավունքից: Որոշ դեպքերում անձը նույնականացման քարտ չի ցանկանում ստանալ և նույնականացման քարտից հրաժարվելում է մտքի, խղճի և համոզմունքների դրսևորման ազատությունից ելնելով, ինչպես նաև օգտվելով օրենքով սահմանված նույնականացման քարտ ստանալու կամավորության իրավունքից։  «Նույնականացման քարտերի մասին» ՀՀ օրենքի 2-րդ հոդվածի 1-ին մասի 1-ին կետի համաձայն՝ «նույնականացման քարտը Հայաստանի Հանրապետության քաղաքացու (այսուհետ` քաղաքացի) ինքնությունը և Հայաստանի Հանրապետության քաղաքացիությունը հավաստող փաստաթուղթ է, որը նախատեսված է Հայաստանի Հանրապետության տարածքում օգտագործելու համար»:  «Նույնականացման քարտերի մասին» ՀՀ օրենքի 3-րդ հոդվածի 1-ին մասի համաձայն` «քաղաքացին նույնականացման քարտ ստանում է **կամավոր**` 16 տարին լրանալու օրվանից»:  Այսպիսով, հիշյալ օրենքի համապատասխան նորմերի բովանդակությունից հետևում է, որ նույնականացման քարտ ստանալը **քաղաքացու իրավունքն է,** որի իրացումը պայմանավորված է ինչպես քաղաքացու կամաարտահայտությամբ, այնպես էլ նրա՝ որոշակի **պարտականությունների կատարմամբ**:  Այսինքն, «Նույնականացման քարտերի մասին» ՀՀ օրենքի 3-րդ հոդվածով նախատեսվել է նույնականացման քարտ ստանալու կամավորությունը։ Սրա հետ կապված, կարևոր է նկատել, որ նույնականացման քարտ ստանալու կամավորությունը օրենքով ամրագրելը չի կարող ընդգրկել նույնականացման քարտ ստանալուն հարկադրելու որևէ դեպք:  ՀՀ Սահմանադրական դատարանի 2015 թվականի դեկտեմբերի 8-ի թիվ ՍԴՈ-1244 որոշմամբ անդրադարձել է հարցին կրոնական հայացքներին դեմ լինելու տեսանկյունից: Խնդիրն այն է, որ որոշ քաղաքացիներ, կրոնական համոզմունքներից ելնելով, ի վիճակի չեն կատարելու նույնականացման քարտի ստացման հետ կապված որոշակի ընթացակարգեր, և երբ սահմանված չեն իրավական այլընտրանքային պայմաններ, այդ անձիք զրկվում են նույնականացման քարտ ստանալու իրավունքի իրացումից, հետևաբար նաև իրավահարաբերություններին լիարժեք մասնակցելու իրավունքներից:  Ըստ Սահմանադրական դատարանի՝ նորմատիվ պահանջների իրացումը չպետք է վտանգի կամ արգելափակի անձի՝ Սահմանադրությամբ երաշխավորված այլ իրավունքների ազատ իրականացումը: Օրենսդրական կարգավորումները չպետք է մի կողմից ապահովեն կրոնական համոզմունքների ազատ իրականացումը, իսկ մյուս կողմից, երբ խնդիրը հանգում է սահմանադրական այլ իրավունքների կամ պետության սահմանադրաիրավական պարտականությունների իրականացմանը, արգելափակեն կամ անարդյունավետ դարձնեն դրանց իրացումը, ինչը տեղի ունի վիճարկվող իրավակարգավորումների շրջանակներում, քանի որ կրոնական համոզմունքներ ունեցող անձը հայտնվում է իրավական երկընտրանքի առջև. կամ կատարել օրենքի պահանջը՝ հրաժարվելով իր համոզմունքներից, կամ չկատարել այդ պահանջը, համապատասխանաբար՝ իրացնելով անձի սահմանադրական իրավունքը:  Սահմանադրական դատարանի դիրքորոշմամբ՝ օրենսդիրը պարտավոր է նախատեսել այնպիսի իրավակարգավորումներ, որոնք պետք է բացառեն անձանց սահմանադրական իրավունքների և ազատությունների որևէ սահմանափակում, եթե այն պայմանավորված չէ Սահմանադրությամբ թույլատրելի հանգամանքներով: Կրոնական համոզմունքների ազատությունը երաշխավորված է ինչպես Սահմանադրությամբ, այնպես էլ միջազգային իրավական բազմաթիվ փաստաթղթերով:  Ելնելով վերոգրյալից՝ առաջարկում ենք քննարկել Որոշման 4.7-րդ կետով սահմանված նույնականացման քարտի պարտադիրության վերաբերյալ դրույթը հանելու և (կամ) փոփոխելու հարցը:  **ՀՀ մարդու իրավունքների պաշտպանի աշխատակազմ** |  | Մասամբ է ընդունվել։  Հաշվի առնելով ինչպես նախագծի վերաբերյալ ՀՀ մարդու իրավունքների պաշտպանի աշխատակազմից ստացված սույն կարծիքը, այնպես էլ՝ ՀՀ աշխատանքի և սոցիալական հարցերի նախարարության կողմից մշակված և սահմանված կարգով 31.05.2021 N ՄՆ/ԺՍ-1-3/23233-2021 գրությամբ ՀՀ վարչապետի աշխատակազմ ներկայացված՝ սոցփաթեթի հատկացման կարգում լայնածավալ փոփոխություններ նախատեսող «Հայաստանի Հանրապետության կառավարության 2014 թվականի մարտի 27-ի N 375-Ն որոշման մեջ փոփոխություններ կատարելու և 2012 թվականի դեկտեմբերի 27-ի N 1691-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի փաթեթը (որտեղ իրացվել էր նաև ՀՀ մարդու իրավունքների պաշտպանի աշխատակազմի՝ նույնականացման քարտի պարտադիր առկայության պահանջը հանելու վերաբերյալ առաջարկը)՝ սույն նախագիծը հանվեց շրջանառությունից։  Միաժամանակ, հաշվի առնելով, որ ներկայում «Հայաստանի Հանրապետության կառավարության 2014 թվականի մարտի 27-ի N 375-Ն որոշման մեջ փոփոխություններ կատարելու և 2012 թվականի դեկտեմբերի 27-ի N 1691-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման **նախագծի փաթեթը ՀՀ վարչապետի պաշտոնակատարի 01.06.2021 N 02/11.2/19459-2021 հանձնարարականով հետ է վերադարձվել երկամսյա ժամկետում՝** սոցիալական փաթեթի շրջանակներում մատուցվող ծառայությունների և սոցիալական փաթեթի շահառուների հատվածական փոփոխություններից խուսափելու նպատակով ևս մեկ անգամ քննարկելու **և վարչապետի աշխատակազմ ներկայացնելու մանրամասն տեղեկատվություն և վերլուծություն**, ՀՀ վարչապետի աշխատակազմ է ներկայացվում **արդեն իսկ շրջանառված** **սույն նախագծի փաթեթը**, որով առաջարկվում է ընդամենը ժամանակավոր լուծում, այն է՝ նույնականացման քարտի առկայության պարտադիր նախապայմանը փախստականի կարգավիճակ ունեցող անձանց համար նախատեսել 2023 թվականի հունիսի 1-ից՝ գործող կարգավորումներով սահմանված 2021 թվականի փետրվարի 1-ի փոխարեն։  Այս նախագծի ընդունմամբ կապահովվի փախստականի կարգավիճակ ունեցող անձանց՝ սոցփաթեթից օգտվելու իրավունքի շարունակականությունը, մինչև ՀՀ վարչապետի պաշտոնակատարի 01.06.2021 N 02/11.2/19459-2021 հանձնարարականի կատարման շրջանակներում համապատասխան տեղեկատվությունը և վերլուծությունը ՀՀ վարչապետի աշխատակազմ ներկայացնելը և համապատասխան որոշման առկայության դեպքում՝ «Հայաստանի Հանրապետության կառավարության 2014 թվականի մարտի 27-ի N 375-Ն որոշման մեջ փոփոխություններ կատարելու և 2012 թվականի դեկտեմբերի 27-ի N 1691-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի փաթեթը ընթացք տալը: |
| 9. Արդարադատության նախարարություն | 18.02.2021 թ. | |
| N 01/27.1/3836-2021 | |
| «Հայաստանի Հանրապետության կառավարության 2012 թվականի դեկտեմբերի 27-ի թիվ 1691-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առարկություններ չունենք: |  |  |

1. Այսուհետ՝ Նախագիծ [↑](#footnote-ref-1)
2. Այսուհետ՝ Որոշում [↑](#footnote-ref-2)
3. Տե՛ս ՀՀ մարդու իրավունքների պաշտպանի գործունեության, մարդու իրավունքների և ազատությունների պաշտպանության վիճակի վերաբերյալ 2019 թվականի տարեկան հաղորդումը հետևյալ հղումով՝ <https://ombuds.am/images/files/15b2661f76d10eb07746d7d4d4dec84f.pdf> [↑](#footnote-ref-3)